Daytoy ket naraepan iti Bigante a manamnama a mangyeg ti napintas nga apit tapno adda pagtuladan dagiti mannalon a saan pay a nakasurot ti baro a teknolohia ti panagpagay.
Imbatad ni Mr. Edgar S. Balangatan, AT-MENRO-Designate a naikagumaanda latta ti mangipaay ti Demo-Farm nga isuda a mismo ti agtaming tapno in-inut a mapatuladan dagiti mannalon nga agus-usar ti kadaanan a bin-i ken wagas ti panagtalon.
Nupay kasta, naobserbar ni MENRO Balangatan a manmanon ti kakastoy ti panagtalonna iti Munisipalidad agsipud ta nawarasan ti amin a barangay a nalawa ti pamagayanna ti demo-farm nga inlunsad ti LGU-Cabugao ken DA-RFU 1 a nangimpluensia ti aglawlaw. # (Web In-Action)
ilo_Latn ilo_Latn ilo_Latn